The Den

The Den er et stadion i området New Cross i distriktet Lewisham i sør-øst London og er hjemmebanen til fotballklubben Millwall. Det ble åpnet i 1993 og har en tilskuerkapasitet på 20 143. Den var tidligere hjemmebanen til kvinnelaget til Millwall; Millwall Lionesses. The den betyr Løvehule på norsk og henspiller på Millwalls kallenavn The Lions (løvene) Historikk Millwall spilte tidligere på The Old Den (som het The Den mens de spilte der) som ligger i samme område. De hadde spilt på denne stadionet siden 1910, men stadionet var slitent og det var under 5000 sitteplasser av totalt 22 000 plasser. Som følge av Taylor-rapporten måtte alle stadioner ha kun sitteplasser og det ble vedtatt å bygge nytt stadion framfor å pusse opp det gamle. Den nye stadionet ble det første stadionet i England som var bygget med kun sitteplasser etter Taylor-rapporten. Klubben vurderte å bygge et stadion med mellom 25 000 og 30 000 tilskuere, men endte på 20 000 for å ha en mer intim stadion. Stadionet er bygget med fire seksjoner med to nivåer og åpne hjørner. Det ble offisielt åpnet 4. august 1993 av John Smith som ledet Labour Party før Millwall spilte en treningskamp mot Sporting CP fra Portugal hvor bortelaget vant 2–1. Per juli 2026 har det ikke blitt spilt Premier League-kamper på stadionet. Millwall har spilt mange sesonger i nest-øverste divisjon og spilt play-off flere ganger, men tapte i semi-finalene i 1994 og 2026. Begge gangene kom de på tredje plass i serien; i 2026 var de bare ett poeng bak Ipswich som rykket direkte opp. Utvidelse av stadionet Byrådet inngikk i 2016 en avtale med et selskap Renewal om at de kunne kjøpe områdene rundt The Den som Millwall hadde leiet. Planen var at Renewal skulle utvikle boliger der. Millwall kjempet mot dette blant annet siden Renewal var et Offshore-selskap, det vil si uklare eller skjulte eiere i et skatteparadis. Planene til Renewal innebar 3500 nye boenheter med blokker opptil 44 etasjer høye. I oktober 2019 ble denne avtalen kansellert av byrådet slik at Millwall fikk mulighet til å kjøpe områdene eller samarbeide med kommunen om å utvide stadionet og utvikle området rundt. I februar 2020 presenterte Millwall et forslag om å utvide stadionet med ekstra seter bak eksisterende tribuner og lukke hjørnene slik at kapasiteten vil bli 34 000. Mars 2026 inngikk klubben en leieavtale på 999 år med bydelen for området til stadionet og området rundt som sikrer klubben muligheten til å utvide stadionet. Bilder Referanser Eksterne lenker (en) The Den – kategori av bilder, video eller lyd på Commons https://www.millwallfc.co.uk/supporter-info/getting-to-the-den Side om reise til The Den hos Millwall FC (en) https://www.afl-architects.com/projects/the-den-redevelopment Side til arkitektfirmaet AFL om utvidelse av stadionet